b'\n_START_ARTICLE_\nVelikogori\xc4\x8dka skupina\n_START_PARAGRAPH_\nVelikogori\xc4\x8dka skupina je jedna od \xc4\x8detiri regionalne kulturne skupine kulture polja sa \xc5\xbearama na dana\xc5\xa1njem hrvatskom tlu (Turopolje, srednja Posavina, Pokuplje i Hrvatsko zagorje). U europskoj prapovijesti, kultura polja sa \xc5\xbearama postigla je najve\xc4\x87i doseg u obradbi bronce. Prema stilskim varijacijama osnovnih tipova kerami\xc4\x8dkih i metalnih proizvoda mogu\xc4\x87e je izdvojiti vi\xc5\xa1e regionalnih kulturnih skupina koje su postale osnova za uspostavu etni\xc4\x8dke strukture stanovni\xc5\xa1tva starijega \xc5\xbeeljeznog doba. Na podru\xc4\x8dju dana\xc5\xa1njega grada Velike Gorice i bli\xc5\xbee okolice prona\xc4\x91eni su arheolo\xc5\xa1ki ostatci iz prapovijesti (kultura grobnih polja sa \xc5\xbearama). Nastaje na prijelazu u posljednje prapovijesno tisu\xc4\x87lje\xc4\x87e.'